
1 LE CORSAIRE MYSTERIEUX. 


Sub steagul negru 


Golful Persic, de obicei strălucitor de soare, era infasurat, de 
această dată, de ceturi groase si de nori incarcati de ploaie. 

Pe aceste ape magnifice, adevărata mare ale cărei valuri 
scaldă coastele Arabiei şi ale Persiei, înainta o navă pe care 
ceața o ascundea aproape total. De formă neobişnuită, destul de 
scundă, dar foarte mare, complet vopsită în negru de la carcasă 
până la frânghii, acest vas era al acelui celebru Morgan şi 
îndrăzneţ corsar, fidel promisiunii pe care el şi-o făcuse lui însuşi 
de a parcurge lumea întreagă, vizita în acest moment 
meleagurile puţin frecventate ale golfului Persic. 

Căpitanul, recunoscut după îmbrăcămintea sa roşie, stătea în 
picioare pe punte, având alături pe câţiva dintre tovarăşii săi 
fideli, doi sau trei tineri şi un bătrân. Bătrânul era Andre, bunul şi 
devotatul său pilot; ceilalţi, Cornelius, lacob şi Klas, continuu 
atasati de maestrul lor, ca degetele de la mână, care se şi 
strânseseră în jurul lui. 

— Tristetea pare să domnească pe aceste coaste, zise 
deodată Morgan; voi n-aţi auzit ca mine, când mergeam de-a 
lungul țărmului, acum câteva ore, strigăte şi vaiete?... Poate este 
vorba de înmormântarea unei persoane sus puse... în orice caz 
aş paria că aceştia sunt mahomedani. Eu am avut deja ocazia să 
văd la ei ceremonii celebre şi nu prea cunosc ca femeile lor să fie 
capabile să scoată asemenea urlete în astfel de circumstanţe. 

— Într-adevăr, afirmă bătrânul Andre. Aceasta nu este prima 
dată când auzim astfel de bocete. Eu nu zic că nu ar fi ceva 
ceremonie funebră; dar este posibil, totuşi, ca noi să fi fost 
remarcati si că locuitorii de pe aceste coaste îşi traduc astfel 
groaza în care se află ei văzând că teribilul Morgan le face o 
vizită. Ei se tem de dumneavoastră, căpitane, şi... 

— Nu au dreptate, zise liniştit Morgan. Dacă ei mă cunoşteau 
mai bine, ar fi ştiut că eu nu atac populaţiile paşnice, şi, de altfel 
aceşti locuitori de pe coaste nu mi se pare să deţină mari bogății. 
Dacă noi am putea să urcăm până la marile oraşe, până la 
Teheran, de exemplu, am avea noi acolo capturi bune. Dar 
vasului i-ar trebui un prea mare efort să treacă apa pentru a urca 
pe fluviile care se varsă în golf. Şi făcând-o cu bărcile, ar fi fost 
prea riscant; fără a socoti că mahomedanii sunt viteji şi că ar 
putea să mi se opună mii de soldaţi. 

in acest moment un fulger sfasie ceata; o detunatura exploda; 
piraţii auziră o ghiulea sufland pe la urechile lor şi prabusindu-se 
în apele ce tasnira în ploaie până pe puntea vasului negru. 

— Oh, oh! strigă bătrânul Andre, să fim noi oare în vecinătatea 
unei baterii şi care ne va mitralia de la o distanţă foarte mică? 

Previziunea era justă; câteva ghiulele o urmară pe prima, fără 
ca totuşi, să facă mare stricăciune corsarului. 

Una singură, trecând de-a curmezişul parâmelor rupse două 
sau trei funii. Aceasta însă era o pagubă uşor de reparat. 

Inflacaratul Cornelius voia să alerge la bateria de pe 
interpunte şi să riposteze printr-o salvă foarte puternică, către 
nişte fortificaţii pe care le observă de-a lungul cetii; dar Morgan îl 
calmă cu un gest. 

— Nu asa de repede! zise el. Eu nu vars sângele decât cand 
consider că este absolut necesar. Vreau să ştiu, mai întâi, pentru 
ce se deschid astfel ostilitățile contra mea si daca eu sunt cel 
vizat. 

Dar se întrerupse pentru a privi cu atenţie o navă care apăru 
din ceaţă; era o mica ambarcatiune rău gresata şi prost dirijată. 
Atât de rău încât ea tocmai se îndrepta exact să taie linia vasului 
pirat şi, în ciuda eforturilor lui pentru a vira de la bord la timp, 
prova cosarului ciocni violet ambarcatiunea arabă şi făcu o 
spărtură largă în proră. 

— Nenorocitilor! strigă Morgan. Haideţi în ajutorul lor, băieţi şi 
tu, bătrâne Andre, nu bombăni. Vaporul lor nu este înarmat şi ei 
nu ne vor răul. 

— Nu vă faceţi griji, căpitane, zise Klas aplecându-se peste 
bastingaj; iată-i că sar în apă ca broaştele şi că se îndreaptă spre 
coastă înotând. Nici unul nu se va îneca! Totuşi, Morgan, care 
alergă mai înainte distinse pe puntea navei acostati patru sau 
cinci pasageri refugiaţi pe cea mai înaltă parte a dunetei şi 
părând să aştepte sfârşitul lor cu fatalismul propriu 
musulmanilor. 

— Cei de acolo nu ştiu să înoate! strigă el. Repede frânghii! 
Trebuie să-i salvăm! Şi sărind pe punte, urmat curând de 
Cornelius, lacob şi Klas, el alergă spre grup, compus dintr-un 
bătrân, o femeie în vârstă, de o fetiţă de 12 sau 13 ani şi de doi 
tineri. 

Nava se scufunda încet; Morgan luă în braţele sale pe fetiţă, 
care, îngheţată de spaimă, se lăsă fără să opună rezistenţă. Dar 
atunci bătrânul, scoțând un urlet de turbare, scoase din hainele 
sale un iatagan, pe care îl învârti deasupra capului căpitanului. 

Klas abia avu timp să sară asupra arabului si să îl domoleasca. 
Curajosul pirat, după o luptă de câteva clipe, îl prinse pe 
prizonierul său legându-l solid de unul dintre otgoanele de 
salvare pe care le aruncase din nava neagră. Apoi îi smulse 
iataganul, pe care bătrânul îl ţinea în mâna sa crispată şi cu care 
ameninţa pieptul tânărului, cu blesteme şi strigăte de turbare. 

— Hei! E priceput în meserie! strigă Klas camarazilor rămaşi 
pe vasul negru. Târâţi-l pe bătrân pe punte şi asigurati-va că nu 
are alte arme ascunse în haine. El ar fi în stare să ne spintece pe 
toţi: Hei! Ridicati-i şi pe ceilalţi! Grăbiţi-vă! Trebuie să pornim. 

Matelotii traseră de cabluri si îl târâră la bord pe bătrânul care 
continua să urle. Morgan, cu tânăra în braţe, se catara de-a 
lungul unui otgon, urmat de aproape de un alt pirat încărcat cu 
femeia bătrână, care se zbătea cu disperare. 

Cornelius şi lacob îşi dădură toate silintele din lume pentru a 
veni de hac celor doi adolescenţi; ei se zbăteau ca nişte turbati 
şi, neavând nici o armă, încercau să muşte şi să zgârie pe 
salvatorii lor. 

— Samanta proastă! strigă Klas; voi ar trebui să fiţi fericiţi că 
v-am salvat de la înec, în loc să dansati ca nişte paiate. 

Dar toată elocinta sa era în zadar, dintr-o rațiune evidentă, 
întrucât arabii nu înțelegeau nici un cuvânt din ceea ce zicea el. 

Când Morgan fu pe puntea navei sale şi când el putu să 
constate că toţi musulmanii se aflau acolo sănătoşi şi salvaţi, el 
făcu un gest de satisfacţie amicală la adresa camarazilor săi. 

Oamenii culeşi de pirați formau, în mod evident, o familie. 
Bătrâna femeie hohotea de plâns cu disperare, în timp ce fetiţa, 
înspăimântată se strângea lângă dânsa, aşa cum un copil se 
refugiază în braţele mamei sale. Cei doi adolescenţi priveau în 
jurul lor cu un aer sălbatic, iar bătrânul se zbătea în mâinile 
piraţilor cu o furie crescândă. 

— Termină cu noi, duh al răului! strigă el către Morgan. Nu-ţi 
ajunge că mi-ai răpit mângâierea batranetilor mele? Omoară-mă 
pe mine cu femeia mea şi cu ultimii mei copii. Izbăveşte-ne de 
această existenţă pe care ne-ai otravit-o! 

— Ce spune el, căpitane? întrebă Klas, care nu înţelegea limba 
bătrânului, dar care ghicea, după mimica sa, furia care-l 
înflăcăra. N-ati vrea dumneavoastră să-l învăţaţi politetea, pe 
acest bătrân nebun? 

— Nu, Klas, nu fi atât de aprins, zise Morgan, potolindu-l pe 
tânăr, care tocmai se pregătea să ia parte la discuţie. După cum 
înţeleg eu, acest bătrân mi se pare a fi victima unei nenorociri 

îngrozitoare. Vreau să stau de vorbă cu el. 

El se apropie de bătrânul musulman care făcu un gest pentru 
a se repezi la el, dar fu reţinut de braţul energic al celor doi 
gardieni ai săi. 

— Ce v-am făcut eu deci? întrebă cu blandete Morgan în 
arabă. Pentru ce mă acuzaţi voi? | 

— Mizerabile! urlă nefericitul. Indrăzneşti tu să mai întrebi, 
dacă nu pentru aţi bate joc de mine? Toate victimele tale, care 
încântau cu bucurie pe părinţii lor, cu cea mai frumoasă zi din 
viaţa lor, sunt, fără îndoială, ascunse aici, în această navă... 
Ucide-mă imediat, câine de corsar; nu vreau să-mi văd copilul 
nenorocit, pe Halima a mea, bucuria ochilor mei, zâmbetul 
batranetilor mele... Să o văd dezonorată, Dumnezeule! Aceasta 
ar fi mai crud decât să aflu despre moartea sa! Mizerabililor! 
Răpitori nerusinati de fecioare!... Fiţi blestemati! Ingerul negru sa 
vă aştepte pe lumea cealaltă şi să vă chinuie veşnic, după 
moartea voastră, în noaptea celui de-al şaptelea iad! 

— Opreşte-te! strigă Morgan cu o voce atât de tunătoare, încât 
bătrânul se opri cu totul, uluit. Nu mă blestemati înainte de a fi 
sigur de acuzaţiile dumneavoastră! lacob, Cornelius, luaţi cu voi 
pe acest om, arătaţi-i nava de sus până jos, ca să se convingă el 
însuşi că noi nu ascundem la bord nici o femeie. Apoi eu îl voi 
întreba despre ceea ce i s-a întâmplat; nu m-aş mira ca aceasta 
să se refere la vaietele pe care noi le-am auzit în tot acest timp. 

Morgan avu grijă să repete acest ordin în limba arabă, aşa 
încât bătrânul ştiu despre ce e este vorba. Dar musulmanul îşi 
păstră atitudinea sa neîncrezătoare. 

— Nenorocitii pe care voi i-ati răpit, nu sunt, poate, pe vasul 
vostru, zise el pe un ton sălbatic. Cine ştie? După cum v-aţi 
satisfăcut pofta voastră, poate i-ati ucis... Monstrule!... Nu mai 
negati; voi sunteţi cei care ati răpit de la mai mult de 
doisprezece familii indurerate fiicele lor dragi, chiar in noaptea 
nunţii lor, pe cand, cu sufletul în sărbătoare ele coborau singure 
la malul mării pentru a săvârşi ritualul sfânt al curăţirii; curăţirile 
sacre poruncite de Coran. Vedeţi voi brâul meu alb? Vedeţi voi 
pe sărmana mea soţie distrusă de lacrimi?! Câţi părinţi, taţi şi 
mame, plâng de asemenea pe fetele lor preaiubite, pe care ei nu 
le vor mai vedea! Eu vă blestem în numele tuturor, şi, până la 
moarte, pe care voi mi-o veţi da curând, eu vă voi urmări cu ura 
mea şi cu blestemele mele, câini necredincioşi, turmă de bandiți! 


Un inamic dibaci 


— Nu blestemati, mai zise Morgan, eu sunt intr-adevar, un sef 
de pirati; dar vă dau cuvântul meu de onoare că niciodată, nici 
eu, nici oamenii mei, nu am atacat femei fără apărare şi că eu nu 
iau decât cele de prisos duşmanilor mei sau celor care au în 
exces roadele pământului. Celui care zice contrariul mintind, îl 
voi strivi ca pe o viperă! 

Calmul teribil al lui Morgan sfârşi în final, prin a-l impresiona 
pe bătrân. 

— Dar atunci, cine deci este vinovat? zise el pierzând putin 
câte putin din mânie. Nu există pirați care să lase să treacă nici o 
navă suspectă. Când noi am observat vasul vostru negru, noi a 
trebuit să ne gândim că echipajul vostru şi voi aţi fi vinovaţi de 
nelegiuirile înspăimântătoare pe care noi vi le atribuim în numele 
mâniei lui Allah. 

— Inca o întrebare, zise Morgan, care abia îşi stăpânea 
indignarea. Spune-mi de cât timp au dispărut frumoasele 
logodnice. 

La data pronunţată de bătrân, şeful piraţilor strigă: 

— Vedeţi bine că mă acuzaţi pe nedrept! In momentul acela, 
eu nu eram venit în aceste ţinuturi. Altcineva este cel care a 
comis aceste atrocități! 

— Şi totuşi... zise bătrânul, tot neîncrezător, aceştia sunt nişte 
marinari care ne-au răpit fetele noastre. l-am văzut plecând prin 

ceata... Dar noi am vazut toate navele si nici unul nu putea sa 
intre sau să iasă din golf fără să fie observat... Nu există decât 
un vapor ca al vostru, construit de diavolul însuşi, care să poată 
scăpa vigilentei soldaţilor nostri... 

Bătrânul, văzând flăcările care ţâşneau din ochii lui Morgan, nu 
mai spera să fie menajat de ceea ce spusese el. Căpitanul 
reflectă un moment, apoi se înturnă spre musulman: 

— Mă acuzaţi de ticăloşii îngrozitoare şi de care eu sunt 
nevinovat, îi zise el cu sânge rece. Eu vă menţin la bordul meu 
pe voi pe toţi, nu ca prizonieri, ci ca oaspeţi şi vă dau cuvântul 
meu că nu vi se va face nici un rau. Să nu va temeti deloc nici 
pentru acest copil; eu vă voi păstra pe voi până ce voi putea să 
vă arăt pe adevărații autori ai răpirilor şi asasinatelor de care îmi 
vorbiti. Veţi vedea atunci cum Morgan pedepseşte asemenea 
fapte mârşave! Duceti-i pe aceşti oameni pe interpunte! 

Şi adăugă el înturnându-se spre lacob şi Cornelius: 

— Aveţi grijă ca să nu le lipsească nimic şi să fie bine trataţi; ei 
sunt, provizoriu, pasagerii vasului negru. 

Bătrânul şi soţia sa erau părinţii fetiţei Halima, cea salvată de 
Morgan era sora sa şi unul din adolescenţi, fratele său. Cât 
despre celălalt, el era logodnicul nefericitei tinere, răpită aproape 
de sub ochii săi, chiar în ziua mariajului lor. 

Vasul plutea spre largul mării prin mijlocul cetii dese si 
echipajul strâns în jurul lui Morgan, părea că aşteaptă un cuvânt 
de la şeful lor iubit. 

— Copii, zise tânărul căpitan, eu vreau cu orice preţ să 
descopăr pe mizerabilul ale cărui crime devastează coastele. 
Sunt acuzat în locul lui şi voi îl vedeţi, de exemplu, pe acest 
bătrân, nimeni nu îmi va da crezare tăgăduirilor mele. Trebuie să 
fac dreptate eu însumi, să caut pe acest răpitor de tinere şi să îl 
pedepsesc sever. lată aici planul meu: ticălosul nu va îndrăzni să 
înfrunte vaporul meu negru, a cărui viteză el trebuie să o 
cunoască ca şi armamentul redutabil. Nu trebuie deci, ca el să 
bănuiască prezenţa mea. Vom merge mai întâi să explorăm cu 
grijă coastele Arabiei, vizavi de acestea de aici, unde au avut loc 
atentatele, pentru a vedea dacă el nu se ascunde acolo; apoi ne 
vom ascunde noi înşine într-un loc de ancorare, pe care nu ne va 
fi dificil să îl găsim. In timpul acesta, acei dintre voi pe care eu îi 
voi alege ca voluntari, urcați pe cele trei feluci ale voastre, se vor 
deghiza în musulmani şi vor merge să caute informaţii pe coasta 
Persiei. Când ei vor descoperi ceva suspect, vor veni să-mi spună 
cât mai repede. Să avem încredere, prieteni! || vom descoperi pe 

mizerabil si îi voi cere socoteală pentru faptele sale odioase. 

Propunerea sa fiind primită cu entuziasm, Morgan alese pe 
voluntarii săi şi îi repartiză în trei grupe: Cornelius, lacob şi Klas 
luară comanda fiecărei din aceste grupe şi coborâră cu matelotii 
lor în trei feluci pe care Morgan le cumpărase cu puţin timp 
înainte spre a înlocui şalupele zdrobite de furtună şi care 
semănau exact micilor vaporaşe ce făceau navigaţie pe coastele 
Persiei. Nu mai era vorba decât numai de a deghiza piraţii în buni 
mahomedani, dar chiar şi aceasta era cel mai dificil, căci 
garderoba de la bord nu conţinea nici caftane, nici rochii lungi. 
Klas, însă scoase pe toată lumea din încurcătură, anunțând că 
lăzile şi baloturile scoase în grabă mare din nava care tocmai se 
scufunda, erau umplute de costume, de centuri, de turbane, în 
aşa de mare cantitate pentru a transforma un echipaj de două ori 
mai numeros decât cel al vasului negru. Klas ascunse numai 
căpitanului său, existenţa unui mic sipetel găsit în lăzi si pe care 
tânărul pirat îl ţinea cu grijă în cabina sa. Aceasta nu era 
cupiditate. Klas avea un scop cu totul particular acţionând astfel. 
Voluntarii, care trebuiau să urce pe cele trei feluci, se îmbrăcară 
deci cu veselie în costumele găsite de marele Klas şi se dedară 
pentru câteva clipe la nişte strâmbături şi mimici de bal mascat 
care îi puseră pe un râs nebun, mai ales când Klas, îmbrăcat în 
alb din cap până în picioare, înaintă majestuos pe punte, imitând 
mersul domol şi demn al musulmanilor şi mugind „Allah akbar!” 
de scula şi morţii. 

— Haidem, haidem, zise deodată bătrânul Andre, care privea 
scena cu un aer patern, dar putin morocănos; terminati cu râsul, 
copii! Haideţi să vă instalaţi în feluci si să vă străduiţi să va 
indepliniti cuviincios misiunea voastră. 

Avură grijă să ia la bordul fiecărei ambarcaţiuni un matelot 
care să ştie puţin limba arabă, pentru a se asigura mai bine 
succesul expediției. 

Morgan dădu ordine severe: spionii trebuiau să coboare pe 
uscat cât mai puţin posibil, să nu se amestece cu locuitorii şi să 
vină să atragă atenţia căpitanului dacă auzeau vorbindu-se de un 
viitor mariaj a unei tinere, sau dacă observau o navă suspectă. 
Apoi, indraznetul căpitan, navigă el însuşi de-a lungul Golfului 
Persic, pentru a explora toate golfurile, toate golfuletele, toate 
ancorările de pe ţărmul opus. Nici o urmă de pirați, nici chiar de 
pescari. Morgan se întoarse în golful pe care îl alesese ca loc de 
întâlnire cu voluntarii săi. 

Nu îi trebui mult timp să vadă apărând, cu toate pânzele sus, 

pe una dintre felucile sale. 

— Acesta este vasul lui Cornelius, zise Morgan bătrânului 
Andre. Prietenul nostru, ca de obicei, a dat dovadă de 
promptitudine şi noi vom afla cu siguranţă ceva important. 

Imediat după aceasta, într-adevăr, Cornelius se repezi spre 
puntea vasului negru, urmat de doi mateloti, care duceau în 
braţe o tânără înfăşurată în alb. 

— Căpitane, strigă Cornelius cu insufletire. lată o tânără pe 
care am găsit-o plângând şi gemând pe plajă. Matelotul meu 
care vorbeşte limba din Orient a interogat-o. Sărmana copilă a 
fost răpită acum câteva zile de pirati şi nu le-a scăpat decât din 
întâmplare. Din nefericire, ea nu poate să ne dea decât informaţii 
aproximative, remarcând numai că vasul corsar era foarte mare 
şi că echipajul era mascat... Ea ne-a mai relatat o poveste oribilă 
şi emoţionantă despre ceea ce se petrece la bord... Dar ceea ce 
este mai important, căpitane, şi ceea ce ne va ajuta să punem 
mâna pe aceşti bandiți, este că înainte de evadare, aceasta 
tânără a auzit pe şef declarând că el voia să facă o descindere la 
Marabas, pe coasta Persiei, pentru a răpi câteva tinere... El şi-a 
făcut deja planul punct cu punct... 

Cornelius, foarte încordat, se opri din discuţie, şi Morgan, atât 
de zgârcit cu felicitările, nu i le menaja vechiului său camarad de 
arme. El o interogă el însuşi pe tânăra fata, care confirmă 
plângând, spusese lui Cornelius. Aceasta era chiar noaptea 
următoare, după ea, în care trebuia să aibă loc noul atentat al 
misteriosului pirat şi tânăra fată îl rugă pe Morgan să nu permită 
ticălosului să săvârşească o crimă atât de oribilă. Şeful piraţilor 
se urcă din nou la bordul feluci şi nava începu să despice valurile 
mării. Acum, Morgan se credea sigur de afacerea sa; el mergea 
să lovească criminalul, să-l învingă şi să pună mâna pe el, bine 
înarmat el, cât şi nava sa şi tot atât de viteaz el, cât şi echipajul 
său. 

Pacaliti 


Era anotimpul cand apele calme ale golfului sunt in mod 
constant acoperite de ceaţă, de asemenea, câteodată cădea cate 
o ploaie măruntă. N-ai fi putut să-ţi doreşti un timp mai favorabil 
misterului expediției. 

Morgan ştia că Marabas era situat în fundul unui golf mic, 
accesibil numai printr-o intrare îngustă. Deci, dacă misteriosul 
pirat ieşea din golf, el s-ar fi ciocnit, cu siguranţă, de vasul negru, 
pe care îl va angaja într-o luptă fără milă. 

Tânărul căpitan se aranjă pentru a nu fi observat. El se plasă 
pe o latură a micului golf, în aşa fel încât să poată supraveghea 
intrarea şi ieşirea întregii construcţii. El dăduse oamenilor săi 
toate dispoziţiile pentru o luptă pe viaţă şi pe moarte, 
aşteptându-se bine la aceea ca piraţii să facă să curgă sângele 
lor cât mai scump posibil. _ 

Noaptea trecu în linişte. In zorii zilei, Morgan părăsi locul său 
de ancorare şi se înapoie pe mare, în sus, după ce trimise în 
recunoaştere, în felucă, pe Cornelius, pe care îl însărcină de ao 
duce înapoi pe uscat pe tânăra musulmană. 

— Eu am condus-o pe uscat, zise bunul lacob, foarte mândru 
de fapta sa eroică; dar, înainte de a mă părăsi şi pentru a-mi 
mulţumi că i-am salvat viaţa, ea m-a informat că piraţii au spus 
în faţa ei că vor prăda peste două zile, proprietatea unui om 
foarte bogat din Yemen. Şi pentru că noi, iată, suntem atât de 
bine informaţi, căpitane, noi vom putea pune mâna pe aceşti 
pirați... Dumneavoastră sunteţi mulţumit de mine? 

Şi bravul lacob, aşteptând felicitările lui Morgan se umfla în 
pene deja, când auzi, spre marea sa dezamăgire, aceste cuvinte 
ieşind din gura tânărului şef: 

— Dar cu siguranţă, prietene lacob, tu ţi-ai făcut datoria; ţi-ai 
dat multă osteneală, dar povestea ta seamănă prea mult cu cea 
a lui Cornelius. Pentru mine, această fugară este foarte simplu o 
farsoare care face jocul piraţilor. Cu toate acestea, nu trebuie să 
neglijăm nimic şi, de aceea, chiar eu merg să declanşez o 
ambuscadă aproape de coasta Yemenului. Să dea Domnul ca să 
nu merg acolo degeaba. Şi el merse acolo degeaba! Liniştea 
nopţii pe care ei o petrecură vizând proprietatea bogatului 
persan, nu fu tulburată de nici un zgomot. 

— Suntem păcăliţi, zise Morgan bătrânului Andre. Acest 

ticălos, mai şiret decât ne gândim noi, ştie, fără îndoială, foarte 
bine că noi suntem pe urmele sale şi el a trimis aceste femei la 
oamenii noştri ca în timpul acesta ei să săvârşească liber crime 
în numele altuia. 

Morgan nu se înşelă. Două zile mai târziu, când el se întoarse 
la locul de întâlnire şi când îşi regăsi ambarcatiunile sale, află de 
la Cornelius că un oribil masacru tocmai a avut loc la mică 
distanţă de acolo. O magnifică proprietate fusese atacată de 
pirați, pentru care musulmanii îi învinuiau mereu pe camarazii lui 
Morgan. Toţi fuseseră ucişi, în afară de tinerele fete şi 
frumoasele sclave, pe care le luară cu ei vii, şi a căror soartă nu 
era, fără îndoială, mai puţin oribilă. lacob se înfurie îngrozitor, 
când află că fusese înşelat de o femeie. El spumega literalmente 
şi nu-i trebui mai mult decât sosirea lui Klas pentru a-l calma 
puţin. 

Klas părea în aparenţă, o persoană greoaie, însă el era delicat 
în fond şi dotat cu o minunată capacitate de asimilare. El 
învățase, în foarte putin timp, câteva expresii orientale şi ştia 
destul de bine să se facă înţeles de persani, cu care avea relaţii 
de afaceri. 

Revenind pe vasul negru, el îl salută amical pe Cornelius şi 
lacob, ale căror patanii le cunoştea şi adresându-se lui Morgan: 

— Căpitane, zise el, eu am mers de multe ori pe uscat şi am 
învăţat acolo câteva lucruri care m-au făcut să reflectez. Cu 
permisiunea dumneavoastră, eu vreau să plec cu feluca mea, 
cerându-vă să mă urmaţi de la distanţă pentru ca eu sê pot să vă 
trimit un semnal când va trebui. De acum încolo, lasati-ma să va 
spun un cuvânt în particular. 

Şi Klas îl luă pe căpitan deoparte, vorbindu-i cu o voce atât de 
joasă, încât nici Cornelius, nici lacob, nu putură să audă nimic. Ei 
văzură numai că Morgan dădea din umeri din timp în timp şi că 
Klas părea să-şi apere părerea sa cu insistenţă. lacob, mucalitul 
lacob, era de un umor foarte răutăcios. 

— Ce a putut să descopere atât de grozav această pasăre? îi 
zise lui Cornelius. El este un băiat bun, dar într-adevăr, după 
ultima aventură, în care a jucat un rol frumos, el se crede mai 
tare ca noi. Totuşi, sub raportul curajului şi al priceperii, eu 
pretind, pe legea mea, ca noi să-l pretuim mai mult. 

— Fă ce vrei, zise deodată Morgan tânărului matelot. Eu nu am 
prea mare încredere în planul tău; dar sunt hotărât să-ţi acord în 
întregime sprijinul meu. Iti urez mai mult noroc decât camarazilor 
tăi. 

Camarazii turbau de mânie în sufletul lor sub privirea 
triumfătoare pe care Klas le-o aruncă lor în trecere, ei îl iubeau 
mult pe camaradul lor, totuşi ei nu puteau să se oprească din a-l 
invidia pentru încrederea pe care i-o arăta căpitanul. 

— Oare imbecilul acesta este pe cale să obţină din nou un 
succes? zise Cornelius ridicând din umeri. Ei, aş! La urma 
urmelor, el nu este vrăjitor şi nu va reuşi mai bine decât noi. Este 
nevoie de unul mult mai rău decât el, pentru a veni de hac 
acestui bandit misterios. 

Klas intră într-o cabină şi nu mai apăru toată ziua, nici chiar 
pentru a lua masa cu camarazii săi. Când veni noaptea, el nu mai 
fu văzut nici atât. Cornelius şi lacob, în continuare umiliti de 
eşecul lor, merseră să-şi facă cortul în baterie. Ei auziră pe 
punte, deasupra capului lor, nişte du-te-vino şi zgomotul unui 
feluci care se lansa la apă. 

lacob deschise gura pentru a da ghes amărăciunii sale, când 
deodată rămase uimit şi arătă printr-un gest tovarăşului său o 
formă zveltă, cu totul înfăşurată în alb, care se îndrepta spre 
scară. 

— Mii de trăsnete! murmură Cornelius. Este o femeie pe care 
Klas ar fi adus-o cu el, sperând, fără îndoială, să obţină nişte 
informaţii. Ea este cam mare, îşi zise lacob, dar are un aer tânăr, 
cu talia suplă; ea îmi spune ceva, această copilă... Aş vrea mult 
să-i trimit în zbor un pupic în trecere. Ce spui de asta? 

lacob nu zise nimic de aceasta, dar el avea ferma intenţie să 
imite din toate punctele de vedere pe întreprinzătorul Cornelius. 
Apoi, ieşind amândoi din adăpostul unui mare tun, cei doi pirați 
se strecurară pe urmele tinerei persoane, care se pregătea să 
urce scara. 

O femeie neobisnuita 


Cornelius se repezi primul şi apucă de talie pe tânăra 
necunoscută, vrând să profite de surpriza sa pentru a-i depune 
pe obraji două săruturi răsunătoare. Dar, vai! Sărmanul băiat, 
află din nefericire, că era departe de sărutul pe buze; căci marea 
fată se întoarse rapid, aplicându-i în adâncitura stomacului o 
lovitură de pumn care îl trimise căzând pe spate, în mijlocul 
bateriei. 

lacob nu fu mai fericit şi tentativa sa galantă fu urmată de o 
identică lovitură de pumn; viguroasa persoană se feri uşor, 
lăsând unul lângă altul pe cei doi prieteni, care sughitau de 
durere şi de uluire. Exasperati de ciudă de acest insucces, 
Cornelius si lacob se repeziră pe punte în urmărirea 
necunoscutei. Dar nu văzură decât vaga siluetă a unei feluci 
îndepărtându-se în ceaţă şi dădură din nefericire peste căpitan 
care discuta cu bătrânul Andre şi care îi întrebă cu o voce aspră: 

— Ce căutaţi voi pe punte? 

— ... 0 persoană... încercă sê bâlbâie lacob. 

— Duceti-va sa vă preluaţi serviciul, replică Morgan cu 
autoritate; coborati imediat şi paziti-va cartul în baterie. 

Cei doi oameni coborâră plouati şi petrecură restul de noapte 
frecându-şi scobitura stomacului şi făcându-şi mii de presupuneri 
despre persoana voalată, pe care ei o trimiseseră la dracu din 
toată inima lor. 

— Cu siguranţă, ziseră ei, Klas va fi luat-o cu sine. Acest 
zurbagiu uşuratic a avut succes la femei, din cauza mutrişoarei 
lui dragute. Şi noi am primit cu bine două tinere, dar noi nu am 
avut noroc... de exemplu, dacă eu o găsesc pe aceea, o voi face 
să plătească lovitura pe care mi-a dat-o... Mii de saborduri! De 
aceea am un foc la rărunchi. 

Chiar de a doua zi, cei doi camarazi alergară după noutăţi la 
bătrânul Andre, fără a face pe grozavii, despre frumoasa 
necunoscută. 

— Ce ştiu eu? mormai pilotul. Eu nu mă pricep deloc la femei... 
Klas ar fi luat-o cu el, el a avut, poate, informaţii preţioase... în 
orice caz, voi nu aveţi nimic de văzut acolo; afacerea a fost 
aranjată cu căpitanul! 

Cei doi camarazi nu putură să scoată nimic mai mult de la 
credinciosul pilot. 

Vaporul negru aluneca încet pe valuri urmând, după toată 
aparenţa, feluca comandat de Klas. 

Casa bătrânului Ali se găsea pe coasta persană, la o anumită 
distanţă de frumosul port de la Beldrus. Ea fusese crutata când 
piraţii o furaseră pe tânăra Halima, căci se ştia că o jefuire nu va 
da şi pradă, Ali păstrând în loc sigur, în oraş, cea mai mare parte 
din bunurile sale. 

Bătrânul era mereu la bordul vasului negru. Aici, pe uscat, 
nimeni nu ştia ce devenise el şi se considera că el pierise în 
naufragiul feluci ciocnite de nava lui Morgan. Oamenii care 
putuseră să ajungă pe uscat, nu fuseseră martorii salvării, cel 
puţin aşa afirmaseră. 

Fiul şi cea de-a doua fiică al bătrânului îl însoțeau, cum se ştie, 
în această expediţie funestă; şi cum după toate posibilităţile, ei 
pieriseră împreună cu el, se credea că musulmanul nu lăsase 
moştenitori. Mirarea fu deci la culme când s-a aflat deodată de la 
un intendent al proprietăţii că o rudă a familiei dispărute se 
instalase în locuinţa bătrânului Ali şi că adusese aici bijuteriile şi 
obiectele preţioase care, de obicei, rămâneau la oraş. 

Această tânără frumoasă nu se arăta deloc; se zărea numai 
din când în când o formă lungă, voalată, al cărei burnuz fâlfâia în 
vânt pe terasă. 

Intendentul nu se oprea din a lăuda graţia şi frumuseţea sa, 
asigurând că frumoasa Zuleika era o perlă printre femei, o divină 
hurie şi nu uita să adauge că ea avea intenţia de a locui mult 
timp pe domeniul său de la malul mării pentru a-şi pune în ordine 
averea, a-şi evalua bijuteriile sale şi de a-şi pune pe picioare 
casa sa. Bineînţeles, aceste veşti îmbietoare inspirară un număr 
considerabil de persani de neam mare, dar şi de bogăţie 
neînsemnată, în dorinţa de a cere mâna încântătoarei Zuleika. 

Intendentul, însărcinat să transmită stăpânei sale aceste 
solicitări, răspundea că tânăra fată nu intenţiona să se mărite 
pentru că ea găsea că era foarte tânără şi nu avea cea mai mică 
atracţie pentru viaţa conjugală, dând tot felul de motive 
suficiente pentru a înlătura pe pretendenți, care, de altfel nu se 
descurajau. 

Aceasta dura de câtva timp, când apărură la vedere pe 
domeniile frumoasei Zuleika trei vase majestuoase ce înaintau 
de-a lungul coastei. 

Acestea erau nişte vase turceşti, care se întorceau dintr-o 
campanie obositoare. 

In această epocă, într-adevăr, Persia se găsea sub 
suzeranitatea sultanului şi turcii aveau misiunea de a menţine 
ordinea pe coaste. Or, se ştia că guvernatorul provinciei 

maritime Schah Noureddin, jurase pe barba profetului de a 
captura si de a pedepsi pe misteriosul pirat, si ca, de la acest 
jurământ, neacordându-şi nici repaus, nici o clipă de linişte, el îşi 
abandonase viata sa de indolenta si de petreceri continuie 
pentru a supraveghea cu mica sa escadra golful Persic. 

El trecea în acest moment în josul mêretelor grădini ale lui Ali 
şi toată populaţia îşi dădu întâlnire aici pentru a-l aclama pe 
apărătorul ţării şi pentru a admira frumoasa ţinută a navelor de 
război. 

Limbile îşi urmau mersul talmeş-balmeş: se ridica în slăvi 
curajul, vigilenta marinarilor turci; se credea în distrugerea 
apropiată a piraţilor blestemati. Intr-adevar, cele trei nave 
păreau dotate pentru luptă. Boturile tunurilor străluceau la 
intrarea sabordurilor; oameni înarmaţi se plimbau tantosi pe 
punte; câţiva spectatori năzuiau chiar să-l zărească pe 
guvernator dând ordine ofiţerilor. 

Curând cele trei nave manevrară pânzele pentru a opri vasul 
şi Schah Noureddin, coborând şalupa sa, se apropie de coastă. 

Când şalupa atinse uscatul, bătrânul intendent veni în fuga 
mare la tarm la anunţarea unei vizite atât de glorioasă, şi văzu 
înaintând spre el un om bogat îmbrăcat, cu faţa puhavă, roşie şi 
înconjurată de păr roşcat. 

— Acesta nu este şahul, îşi spuse intendentul cu o 
strâmbătură de ciudă, ci numai umbra sa, braţul său drept, 
sufletul său blestemat, acest renegat de Mustafa! Ce să facă el 
aici? 

Cel pe care bătrânul servitor al lui Ali îl trată ca renegat, era, 
într-adevăr, un englez care dezertase din flota naţională ca 
urmare a unui număr considerabil de ticăloşii ce l-ar fi trimis la 
eşafod dacă nu se salva la timp. 

El se numea Jack Hopkins pe numele său adevărat şi stiuse să 
câştige prin linguşiri josnice şi oarecare servicii misterioase 
favorurile bune ale guvernatorului provinciei, ce îi asigurase 
rapid bogăţia sa. 

— Aţi văzut nave suspecte pe aici? îl întrebă el pe intendent cu 
o voce arogantă, fără să catadicsească să răspundă salutului 
servil al sărmanului om. 

— Noi n-am văzut nimic, domnule, răspunse bătrânul servitor. 

— Nici chiar vasul negru şi pe mizerabilul său căpitan Morgan? 
reluă Mustafa. Nici chiar pe acest câine care este cu siguranţă 
vinovat de toate aceste crime şi pe care stăpânul meu a jurat să- 
| scufunde cu tot cu nava sa infernală? 

— Dar, domnule, zise timid intendentul, acest Morgan nu se 
gasea aici la primele rapiri de fete tinere... 

— El se ascundea! urla Mustafa, ai caror ochi scaparau flacari. 
El se ascundea pe coastele Arabiei; dar noi suntem siguri ca el 
este vinovatul. Il vom ataca curând, noi şi cu vitejii noştri 
marinari; îl vom sălta pe căpitan cu echipajul său de demoni şi 
nu va mai rămâne din trecerea sa aici, decât rămăşiţe fluturând 
pe mare. 

Intendentul fu de acord şi-şi permise chiar să-şi exprime 
dorinţa ca în intenţiile lui Schah Noureddin să obţină o execuţie 
promptă. 

La toate acestea renegatul schimbă conversaţia şi începu să-l 
întrebe pe intendent despre domeniile frumoasei Zuleika; el ştiu 
să dea informaţii foarte exacte despre obiceiurile tinerei fete, 
despre bogăţiile sale, proiectele sale şi despre numărul 
servitorilor săi. 

— Ea a comis o imprudenta venind să locuiască aici singură şi 
să transporte aici comorile sale, zise el. Piraţii întreţin spioni pe 
coaste şi ar putea să se gândească să jefuiască această casă din 
plăcere într-o bună zi, sau mai ales într-o frumoasă noapte. Din 
fericire, noi suntem aici şi vom şti să împiedicăm, sper, un nou 
atentat al acestui tâlhar de Morgan. 

Tot vorbind, Mustafa nu înceta să privească în jurul casei lui 
Ali; el observă de îndată, o femeie îmbrăcată magnific, înaltă şi 
zveltă, care se plimba în lung şi în lat şi care se oprea din timp în 
timp pentru a contempla marea. Apoi el cobori mândru în şalupa 
care îl conduse, trăgând din greu la rame, spre vasul care îl 
aştepta în radă. 

Câteva ore după aceea, navele turceşti se acoperiră în pânze, 
plutind cu toatele pe fluxul mării, şi, când se lăsă seara, 
dispărură la orizont. 

A doua zi de dimineaţă, soarele începea să străpungă norii şi 
să strălucească pe pământ, dar, putin timp după aceea, ceata se 
formă din nou, atât de intensă, atât de deasă, atât de dură, încât 
tot golfuletul fu ca şi învelit în obscuritate şi odată venită seara, 
nu se mai putea distinge la un metru depărtare, contururile unui 
obiect, oricare ar fi fost el. 

Totul era liniştit în casa bătrânului Ali, trecută în mâinile 
frumoasei Zuleika. Fiecare părea să se lase în voia somnului; nu 
se auzea nici un zgomot, nu se vedea nici o lumină. S-ar fi zis că 
venise moartea să lovească toţi locuitorii. 

Valurile murmurau încet rostogolindu-se pe mal. 

Gemetul lor monoton si continuu se complica adesea cu un alt 
zgomot venit din largul marii. Acesta era un clipocit usor ca al 
celui care ar fi fost produs de ramele manuite cu cea mai mare 
precauţie. Apoi, o izbitură surdă o infrana, ca şi cum mai multe 
vapoare deodată atinseseră nisipul malului. 

Jaful 


Prin mijlocul întunericului nişte umbre înaintară fără zgomot 
spre locuinţa bătrânului Ali. Ele se mişcau cu agilitatea şi 
priceperea panterelor, executând o mişcare circulară si 
concentrică, pentru a înconjura din toate părţile casa şi pentru a 
nu lăsa să scape nimic. 

Locuinţa rămânea liniştită şi parcă lipsită de viata. Deodată, 
un şuierat uşor se declanşă şi, la acest semnal, uşile pârâiră şi 
gemură sub lovituri violente. 

Atacau cu topoare de abordaj; misterioşii agresori nu 
merseseră acolo cu mâna goală, căci curând toate intrările casei 
cedară sub eforturile lor şi fură ocupate de gărzi. 

Până atunci, bandiții dădură dovadă de o extraordinară 
abilitate şi de o cunoaştere perfectă a locurilor; ei operaseră fără 
lumină, fără ca pentru aceasta munca lor de distrugere să fie mai 
puţin precisă şi nici mai puţin sigură. 

La rândul lor uşile interioare ale casei cedară sub loviturile de 
topoare şi sulițe şi bandiții, scoțând de dedesubtul mantalelor lor 
lanterne şi torţe, începură la această lumină sinistră, opera lor de 
jefuire. 

Fără îndoială, asediatorii nu erau la prima lor expediţie de 
acest gen. Ei se împrăştiaseră prin toate colţurile locuinţei cu o 
rapiditate şi o metodă care făcea onoare ştiinţei lor speciale şi 
care făcură imposibilă fuga chiar şi a unui şoarece. 

Aceşti oameni, căci la strălucirea tortelor, luminau acum orice 
persoană, purtau simple costume de marinar; dar toţi, fără 
excepţie, aveau o mască neagră pe figură. In spatele tuturor 
acestor măşti, ochii lor sălbatici scânteiau, mai ales acei ai 
banditului care părea să fie şeful lor şi care se zbătea ca un 
exaltat. 

Cauza acestei enervări venea de acolo că bandiții, vizitând 
toate camerele casei şi scotocind cel mai mic ungher, nu găsiră 
acolo absolut pe nimeni. Casa era cu adevărat moartă, ea nu mai 
conţinea nici un locuitor. 

Şeful, scrâşnind din dinţi şi scoțând un strigăt de furie izbi, în 
sfârşit, cu piciorul violent o uşă care, puţin solidă, fără îndoială, 
ceda deodată sub soc. De îndată, o exclamatie de bucurie tasni 
de pe buzele mizerabilului. 

El găsea, în sfârşit, ceea ce căutase atât de mult, ceea ce 


19 


pentru care el, întreprinsese aceasta expediţie; pe divanul 
acestei camere mobilată după moda persană şi închisă ermetic 
erau culcate două persoane: o fată mare, subţire şi zveltă, 
voalată din cap până în picioare, după obiceiul musulman şi 
îmbrăcată în stofe magnifice şi strângând lângă ea o fetiţă foarte 
tânără, aproape un copil care părea să aibă cel mult doisprezece 
ani. 

Alături de cele două femei se găseau obiecte preţioase în 
cantitate mare: bijuterii, vase, candelabre ornate cu pietre fine, 
câteva pungi din piele care trebuiau să conţină sume frumoase şi 
care îi făcură să scoată urlete de bucurie pe piraţii veniţi în fuga 
mare în spatele şefului lor. 

— Unde sunt servitorii? Unde este intendentul? zise acesta 
înaintând spre cele două prizoniere. El vorbea limba ţării, dar 
accentul său îl trăda ca fiind străin. 

— Ei ne-au abandonat, răspunse fetiţa fără să-şi înlăture 
voalul. Cuprinşi de frică auzindu-l zicând ieri pe Mustafa că piraţii 
se găseau în vecinătate, s-au salvat la Beldrus, lăsându-mă 
singură aici cu guvernanta mea. 

— Luaţi cu voi aceste două femei, strigă şeful mascat, 
satisfăcut de explicaţie; treaba noastră este foarte simplificată 
prin fuga servitorilor... Să nu vă atingeti de prizoniere. Voi ştiţi 
cui îi este rezervată frumoasa Zuleika. 

Şi voi ceilalţi, luaţi aceşti saci şi aceste bogății, transportati-le 
pe nave, şi rapid! Nu trebuie să ne surprindă, în cazul în care 
servitorii se întorc cu forţă armată. Unul dintre pirați o luă în 
braţe pe fetiţă care se văita, în timp ce un mare zdrahon, 
legănându-şi şoldurile o apucă pe frumoasa Zuleika, complet 
abătută şi resemnată cu trista sa soartă. Ea nu scoase nici un 
strigăt şi nici nu încerca vreun gest de apărare. 

Apoi bandiții se ocupară activ sa transporte pe coastă 
obiectele preţioase, aurul şi argintul găsit în locuinţă. Ei îşi 
stinseseră lanternele si tortele; dar nu-şi regăsiseră mai greu 
drumul, ci o făcură cu mare siguranţă. După ce îndesară pe 
bărcile rămase la malul mării toată prada lor, ei se grăbiră să 
regăsească vasul, care îi aştepta în larg. Vâslele, înfăşurate în 
pânze loveau valurile fără zgomot. 

— Da! lată treabă făcută repede, zise unul dintre oamenii 
mascaţi şefului, aşezat lângă el. Şi acum, camarade, vei conduce 
imediat pe vasul amiral pe frumoasa Zuleika. 

— Pe legea mea, nu! răspunse şeful cu umor. Eu o voi păstra 
pe captivă pe vasul meu până ce stăpânul se va ţine de cuvânt. 

M-am săturat să mă tot las păcălit şi să pierd câştigul priceperii 
mele şi curajului meu... Eu nu mai vreau să fiu tratat ca un sclav 
şi mă gândesc de data aceasta la o recompensă extraordinară. 

Celălalt dădea semne de aprobare; conversaţia celor doi 
oameni continuă până când o mască neagră se ivi din negură. 
Fluierături uşoare se făcură auzite; la bordul unui mare vas se 
auziră comandându-se manevre şi scări de frânghii fură lansate 
din bastingaj în şalupe. 

Captivii fură ridicaţi pe punte în întunericul cel mai deplin. 

— Coborâţi aceste femei în cabină, ordonă şeful; noi vom face 
semne când se va zori de ziuă, pentru a-i anunţa Marelui Senior 
rezultatul expediției noastre. Pentru moment, să lăsăm să 
doarmă echipajul de pe vasul amiral şi să transbordăm iute 
bogăţiile pe care le aducem. 

Aceste ordine fură prompt executate. O transportara pe 
frumoasa Zuleika şi pe mica sa insotitoare în cabina căpitanului. 
Câteva clipe după aceea şalupele erau remontate şi, în afara 
oamenilor de cart, tot echipajul părea cufundat în somn. 

Singur, şeful acestor corsari mascaţi nu se odihni. El merse pe 
punte cu un aer preocupat. În sfârşit, el păru să ia o hotărâre. 

— După toate, mormăi el, nu ştiu la ce voi da naştere! Eu am 
făcut destul pentru stăpân, el îmi datorează mai multă 
recunoştinţă pe care nu mi-o va plăti niciodată... Vreau să văd 
dacă frumoasa Zuleika este la fel de fermecătoare pe cât se zice 
şi asta imediat. 

Şi el alergă spre tambuchi şi, de acolo, în cabina în care se 
găsea frumoasa prizonieră Zuleika, prăbuşită pe o sofa, în 
atitudinea cele mai profunde disperări, ea nu mai făcea nici o 
mişcare. Voalul îi ascundea întru totul trăsăturile. Ea nu părea să 
remarce pe omul mascat care, după ce închise uşa în urma lui, 
înainta cu paşi de lup. 

Cu un gest brutal, el întinse mâna şi smulse voalul captivei... 

Ein zweites Schiff lief in die Bucht ein und feuerte aus allen Rohren auf die »Emily Jane«! 


Misterul limpezit 


Pânza prețioasă rămase în mâna banditului, dar mizerabilul n- 
avu timp să se bucure de victoria sa şi de a contempla pe 
îndelete trăsăturile Zuleikăi. Tânăra fată se întoarse, se ridică în 
picioare cu rapiditatea unui fulger şi, lovind cu pumnul strâns 
capul şefului, îl trânti la podea, fără ca el să aibă forţa să scoată 
un singur strigăt. 

Atunci gratioasa Zuleika, care, pentru o timidă fată tânără 
părea să posede o vigoare destul de rară, scoase de sub 
vesmintele ample nişte curele solide şi începu să plătească polita 
legându-l cu sfori pe răpitorul său într-un fel care-i interzicea 
orice mişcare. 

Apoi ea îi înfundă în gură un căluş bine pregătit; în fine, îi 
smulse masca. O faţă mare, roşcată, aparţinând cu siguranţă 
unui european, apăru deodată. 

— Fatma, strigă frumoasa Zuleika, într-o persană destul de 
stricată, s-a făcut, micuta mea! Stai liniştită şi nu te îngrijora de 
ceea ce ai putea auzi. 

Zuleika, primind un scurt răspund din cabina alăturată, îşi 
potrivi voalul pe faţă şi urcă dintr-o săritură scara care ducea pe 
punte. 

Ea se chirci pe vine la intrarea de la tambuchi, trase ceva 
deasupra veşmintelor sale şi deodată dădu drumul la un fluierat 
prelung, în timp ce o rachetă sfâşie într-o clipă aerul, izbucnind în 

jerba stele rosii care iluminara cerul un moment. 

Frumoasa Zuleika cobori in graba scara, se intoarse in cabina 
si se baricada acolo puternic cu ajutorul canapelei, pe care o 
puse in usa. 

Căpitanul începea să-şi revină din ameteala sa. El făcu o 
mişcare, deschise larg ochii şi încercă să se debaraseze de 
legături, dar de îndată, tânăra fată alergă spre el şi îi administră 
o atât de frumoasă lovitură de picior, încât tâlharul consideră că 
este mai prudent să tacă malc. 

Piciorul frumoasei Zuleika nu era mai puţin viguros decât 
mâna sa şi era de o statură cu adevărat atât de respectabilă, 
încât cu greu ai putea să o atribui unei tinere fete. De altfel, 
tânăra persană, atât de delicată după spusele intendentului 
părea că nu-i este de frică cât de puţin; căci ea scoase de sub 
haine un pistolet cu două gloanţe şi o sabie de abordaj şi se 
postă, astfel înarmată după uşă, în aşteptarea evenimentelor. 

O zarvă mare domnea pe punte. Nu se putea explica de unde 
plecase racheta roşie şi oamenii alergau spre cabină pentru a 
cere ordine de la căpitan. Dar acesta, recăzut într-un leşin 
complet nu putu răspunde şi frumoasa Zuleika, înarmată cu 
pistolul şi sabia, stătea nemişcată. 

Matelotii, care începuseră prin a zgudui uşa cu lovituri de 
pumn, nu îndrăzniră totuşi să o spargă şi se retraseră, indecisi 
pentru a se reuni la sfat pe punte. 

— Ar trebui să semnalăm faptul Seniorului, sugeră unul dintre 
ei. 

— Nu, nu, răspunseră toţi ceilalţi într-un glas. El a văzut cu 
siguranţă racheta şi ar sti să întreprindă ceva, orice ar fi. 
Căpitanul este responsabil, la urma urmei, şi noi nu avem decât 
să-l lăsăm să acţioneze. 

În acest moment, oamenii sesizaseră zgomotul unei mari nave 
care se apropia cu toate pânzele sus. 

— Hei! Navă! strigă în noapte o voce tunătoare; voi sunteţi cei 
care aţi lansat racheta roşie? De ce? 

— Acesta trebuie să fie căpitanul, răspunseră matelotii. Dar nu 
ştim de ce. El este în acest moment în cabina sa cu frumoasa 
Zuleika, pe care am capturat-o ca şi pe subreta sa. El vă va 
explica motivele pe care le-a avut pentru a face acest semnal. 
Cât despre noi, deşi am bătut de mai multe ori la uşa sa, n-am 
putut obţine nici un răspuns. 

O înspăimântătoare înjurătură răsună pe marele vas vecin. 

— Ce înseamnă asta? strigă vocea. Mă duc pe puntea voastră 

şi voi sti bine să-l fac să vorbească pe căpitanul vostru, pe care-l 
suspectez de câtva timp. Se auziră în ceaţă ordine şi manevre şi 
o şalupă cobori în apă. 

In timpul acesta, bandiții care o răpiseră pe frumoasa Zuleika 
se întrebau unul pe altul dacă n-ar fi trebuit să se întoarcă în 
cabină pentru a-l preveni pe căpitan de sosirea stăpânului şi de 
furia sa, dar ei nu avură timp să se consulte mult, căci ei 
distinseră foarte aproape, răzbătând prin ceaţă, focul unei noi 
nave, care tocmai se apropia cu toate pânzele sus, căci bandiții 
auziră plesnetul vântului în pânză şi scartaitul greementului. 

— Ce mai este? strigă aceeaşi voce aspră de mai înainte. 
Atenţie, mateloti! lată o navă care înaintează spre noi cu toate 
pânzele sus! 

Fraza nu fusese terminată că o lumină neaşteptată veni să 
ilumineze suprafaţa mării. Vasele piraţilor se găsiră sub razele 
lanternelor cu reflector, pe care-l înălţase deasupra catargului 
celei de-a treia nave. 

Acela avea puntea şi carcasa destul de prost luminată, astfel 
încât bandiții nu puteau să îl recunoască; era vasul negru, cu 
forme elegante, cu greement uşor, cu pânzele uşor desfăcute ca 
aripile păsărilor de mare. Pe catargul său de artimon, flutura 
steagul întunecat pe care era pictat în alb un cap de mort stând 
deasupra a două tibii în cruce. 

Dar ce este aceasta? Cele trei nave iluminate brusc de 
lanternele vasului negru semănau în mod ciudat cu navele 
turceşti ale lui Schah Noureddin, cele care acostaseră exact în 
radă în faţa casei de agrement a bătrânului Ali, şi al cărei 
comandant, se zicea, jurase distrugerea piraţilor... 

O voce vibrantă de indignare se ridică de pe puntea vasului 
negru: 

— Ei sunt aceştia! strigă această voce. Klas avea dreptate! 
Aceştia sunt acei bandiți care răpesc fetele şi devastează coasta 
persană!... La arme, prieteni! Să-i pedepsim aşa cum merită. Nici 
o lege! La abordaj, cu săbiile şi pistoalele! Să atacăm vasul 
amiral! j 

Ati recunoscut nava lui Morgan. In câteva secunde căngile se 
abătură peste nava turcă condusă de Noureddin însuşi, şi 
curajosul căpitan, urmat de tovarăşii săi, se repeziră pe puntea 
dunetei. Ca un val irezistibil, pirații măturară din fața lor turcii 
surprinşi de acest asalt, fără ca Schah Noureddin, împietrit să 
aibă prezența de spirit să-i adune si să-i încurajeze la luptă. 

— Nici o îndurare! strigă Morgan in tumult. Haideti împotriva 

acestor mizerabili care abuzeaza de steagul guvernului lor 
pentru a înşela mai bine si a jefui pe nefericitii cărora ei îi 
datorau protectie. Ah! Bravo Klas! Racheta ta rosie m-a avertizat. 
Fara tine, noi nu am fi stiut inca ingrozitorul adevar. 

In timp ce Morgan în persoană ataca vasul amiral, cealaltă 
parte a echipajului său, divizat în două grupuri, comandate unul 
de bătrânul Andre şi altul de Cornelius secondat de lacob, se 
aruncă în salupe şi se catara pe abordajul altor vase turceşti. 
Cornelius şi lacob, cu oamenii lor, se urcară pe vasul în care se 
găsea frumoasa Zuleika; Andre se îndreptă către al treilea. 

Lupta fu teribilă. Piraţii lui Morgan se băteau ca nişte adevăraţi 
demoni, în timp ce turcii, nêuciti, se apărau cu curaj, dar şi cu 
acel fatalism musulman care dă oamenilor atâta rezistenţă 
pasivă şi atâta de puţină forţă activă. Loviturile cădeau ca 
grindina şi piraţii făceau vid în jurul lor. 

Andre triumfă repede asupra adversarului său. Marinarii săi 
aveau, de altfel, parte la fel de uşoară; turcii demoralizati, îşi 
întindeau, ca să zicem aşa, gâtul loviturilor de sabie. 

Dar Cornelius şi lacob avură mai mult necaz cu echipajul navei 
în care era închisă frumoasa Zuleika. Matelotii turci îşi venira în 
fire şi păreau că vor să-şi vândă scump pielea, dar piraţii se 
arătară demni de tinerii lor camarazi şi şefi; ei triumfară în mod 
strălucit asupra rezistenţei necredincioşilor. 

Ei fură ajutaţi în opera lor de un luptător neobişnuit. Pe punte, 
pe care lanternele şi tortele o inundau de lumină, apăru deodată 
o tânără persană îmbrăcată somptuos ţinând în fiecare mână un 
pistolet şi o sabie de abordaj. 

Această copilă încântătoare, ridicând cu putere rochia până în 
talie, se repezi cu furie în mijlocul musulmanilor care se băteau 
încă şi cu sabia sa făcu un astfel de canal încât cercul din jurul ei 
se lărgi pe loc. 

Cornelius şi lacob o priveau cu gura căscată. 

— Uită-te, lacob! strigă Cornelius. lată una care are mână de 
fier! Dar, mii de saborduri! Eu o cunosc; este persana care ne-a 
administrat atât de frumoase lovituri de pumni în stomac! Ah! 
Drăcoaica! Dar eu o iert pentru meritele sale în loviturile de 
pumn pe care le împarte acestor câini de musulmani! 

lacob alergă în fuga mare pentru a vedea de mai aproape pe 
această frumuseţe sălbatică căreia el îi păstra o amintire 
dureroasă. 

Persana, care se bătea ca o turbată, îşi smulse voalul pentru a 
avea mişcările mai libere. 

— Ei, dracie! striga el deodata. Ciudata persana! Ah, ah, ah! 
Ma prăpădesc de râs... Vino să vezi, Cornelius! Acesta este Klas 
în persoană, marele Klas, care... Ah, ah! Ce faci tu acolo, fată 
falsă? 

— Prostească întrebare răspunse Klas cu o voce gâfâită, căci 
el continua, vorbind mereu, treaba sa de a cosi oameni. Eu 
ghicisem totul; bătrânul Ali mi-a încredinţat pe mica sa Fatma... 
şi, înţelegi, eu am trecut drept frumoasa Zuleika... Turcul a fost 
prins aici... Dar aşteaptă puţin... îţi voi povesti urmarea când voi 
sfârşi cu aceşti caraghioşi... 

In câteva minute, Klas, ajutat de Cornelius şi lacob, se 
debarasară de ultimii musulmani; şi el putu să pună pe cei doi 
prieteni ai săi la curent despre strategia sa şi despre cursa pe 
care el o întinse banditilor misteriosi. 

In acest timp, Morgan, pe vasul amiral, se găsea faţă în faţă cu 
Schah Noureddin. N 

— Caine! îi strigă el. Iti vei primi curând prețul crimelor tale 
odioase. Ah! Te credeai sigur de impunitate, sub acoperirea 
steagului tău național. Ai abuzat de puterea ta de guvernator. 
Aceşti oameni sărmani aveau încredere în tine şi tu le-ai luat 
fetele, soțiile lor, bogăţiile lor... Mizerabile! lata plată!... 

Noureddin dădu drumul unui urlet de turbare; el vru, cu 
iataganul său, să-i dea lui Morgan o lovitură mortală; dar şeful 
piraţilor ştiu să o pareze la timp, şi, înfigând cu totul spada sa în 
corpul banditului, îl trimise să dea socoteală Judecătorului 
Suprem. 

Cu căderea lui Noureddin se termină şi lupta. Morgan cobori 
steagul roşu ornat cu semilună şi înălţă în locul său steagul 
negru cu cap de mort. 

In ziua următoare, toată populaţia din Beldrus, adunată pe 
mal, văzu înaintând vasul negru al lui Morgan, târând remorcate 
cele trei nave ale lui Noureddin. 

Şeful piraţilor fu condus pe uscat într-o şalupă şi arătă cu o 
demnitate semeata beiului oraşului, pe care îl chemase, cele trei 
mari vase, pe care se capturase în timpul nopţii şi al căror 
echipaje le trecuse prin ascutisul sabiei. 

Singur Mustafa, renegatul, rămase viu. Morgan îl predă, bine şi 
cum se cuvine strâns legat, autorităţilor oraşului. Soarta 
mizerabilului era nesigură, şi, fără intervenţia oamenilor politici 
turceşti, el ar fi fost, fără îndoială, terminat în această clipă; căci 
mulţimea, indignată, se înghesuia în jurul său pentru a-l pierde. 
Dar îl păziră pentru ziua următoare în care va fi condamnat să se 

aşeze în teribila ţeapă. 

— lată navele voastre, zise mândru Morgan beiului. Luati-le! 
Eu n-aş şti ce să fac cu aceste construcţii grele. Dumneavoastră 
veţi găsi la bordul lor bogății furate de aceşti mizerabili, ca şi o 
parte din tinerele fete pe care le-au răpit. Pentru a mai înşela 
mai bine, pentru a mă îndepărta din drumul său şi a mă atrage 
departe de teatrul prădăciunilor sale, Noureddin îmi trimise două 
din sclavele sale, care s-au dat drept fete răpite şi violentate. Dar 
Justiţia din Inaltul Cerului veghează. Noureddin nu a găsit 
ascunzătoarea sa; el este mort împreună cu toţi complicii săi. Eu 
l-am omorât cu propria mea mână. Mi-am răzbunat onoarea mea 
insultată de acest trădător care mă acuza de toate crimele sale. 
Am demonstrat, sper, că eu nu sunt un răpitor de fete, un asasin 
de fiinţe fără apărare!... Bătrânul Ali, pe care eu l-am adus pe 
vasul meu şi care trăieşte încă, se va întoarce acasă cu sufletul 
împăcat, cu familia sa şi cu fiica sa regăsită. Dumneavoastră aţi 
fost foarte creduli, foarte naivi, crezând minciunile 
guvernatorului dumneavoastră şi al demnului său confident, 
Mustafa. Pe viitor, nu vă puneţi încrederea decât într-un om de 
bună credinţă, chiar în stăpânii voştri şi să nu suportati pe cei ce 
fac abuzuri pentru a vă oprima, cu o autoritate de care ei nu sunt 
depozitari decât pentru a vă da încredere şi dreptate! Şi acum, 
adio! Misiunea mea s-a încheiat! 

Piraţii salutară populaţia din Beldrus, care îi aclamau cu 
strigăte puternice şi se înturnară în grabă pe vasul negru. Klas, 
se plimba pe punte îmbrăcat încă în bogatele podoabe femeieşti 
datorită cărora el îl învinse pe răpitorul său, Mustafa; şi el se 
amuza mimând, spre cea mai mare bucurie a echipajului, 
gesturile nobile şi umbletul grațios al frumoasei si înşelătoarei 
Zuleika. Cornelius şi lacob mai aveau încă pe inimă, sau mai ales 
pe stomac, loviturile de pumn ale frumoasei sălbatice şi ei se 
prefăceau mimând, nici prea prea, nici foarte foarte. 

Dar aceştia erau nişte băieţi bravi şi loiali; în ciuda micilor lor 
ranchiune şi a jignirilor pe care le resimteau văzându-l pe 
camaradul lor învingător într-o luptă în care ei eşuaseră atât de 
jalnic. Totuşi ei nu puteau să se împiedice de a admira curajul 
său şi fineţea sa. De asemenea, ei îl felicitară pentru bunăvoința 
şi plăcerea lor, pe când Morgan, urcat la bord în mijlocul 
echipajului său, ce scotea urale de fericire, dădu ordin de pornire 
în larg, pentru a duce pe fidelii săi camarazi spre noi şi mereu 
glorioase aventuri. 

